তৃতীয় টি২০-তে কেমন হতে পারে ভারতের প্রথম একাদশ? দেখে নিন

ওয়েব ডেস্ক : নাগপুরের পর রায়পুর। পর পর দুই মাঠে নিউজিল্যান্ডের (Newzeland) বিরুদ্ধে দাপুটে জয় পেয়েছে ভারত (India)। রবিবার গুয়াহাটির (Guwahati) বর্ষাপাড়া ক্রিকেট স্টেডিয়ামে হতে চলেছে সিরিজের তৃতীয় ম্যাচ। আজকের ম্যাচ জিতেই সিরিজ জয়ের লক্ষ্যে মাঠে নামবে ভারত। সিরিজে ২-০ এগিয়ে থাকা টিম ইন্ডিয়া আজ জিতলেই সিরিজ কার্যত হাতের মুঠোয় চলে আসবে।

আইসিসি টি-টোয়েন্টি বিশ্বকাপ ২০২৬ শুরুর আগে শেষ প্রস্তুতি পর্বে ভারতীয় শিবিরে আত্মবিশ্বাসের ঘাটতি নেই। টপ অর্ডার চেনা আক্রমণাত্মক ছন্দে রান করছে। দ্বিতীয় টি-টোয়েন্টিতে ২৩ ইনিংস পর অর্ধশতরান করে ফর্মে ফেরেন অধিনায়ক সূর্যকুমার যাদবও (Suryakumar Yadav)। যা দলের জন্য বড় স্বস্তির খবর। মিডল অর্ডারে শিবম দুবে, হার্দিক পান্ডিয়া ও রিঙ্কু সিং প্রত্যেকেই ভাল ছন্দে রয়েছেন। পেসাররা নতুন বলে উইকেট তুলছেন। স্পিনাররা মাঝের ওভারে রানের লাগাম টানছেন। তবে খুব বেশি রান আটকাতে পারছেন না তাঁরা। এদিকে নজর দিতে হবে টিম ইন্ডিয়াকে।

এদিন তৃতীয় ম্যাচের আগে দলে পরিবর্তনের সম্ভাবনা রয়েছে। বিশ্রামে থাকা জসপ্রীত বুমরাহ আজ একাদশে ফিরতে পারেন বলে মনে করা হচ্ছে। সে ক্ষেত্রে বসতে পারেন অর্শদীপ সিং। অক্ষর প্যাটেলের চোটের কারণে দলে থাকবেন হর্ষিত রানা।

আরও খবর : বিশ্বকাপ নিয়ে সিদ্ধান্ত নেবে পাক সরকার! নতুন ‘নাটক’ পাকিস্তানের

অন্যদিকে, প্রথম টি-টোয়েন্টিতে তিন বিভাগেই পিছিয়ে পড়লেও রায়পুরে ব্যাট হাতে জোরালো প্রত্যাবর্তন করেছিল নিউজিল্যান্ড (Newzeland)। ২০০-র বেশি রান তুললেও, কোনও ব্যাটার হাফ-সেঞ্চুরি করতে পারেননি। বোলিং বিভাগেই মূল চিন্তা নিউজিল্যান্ডের। দ্বিতীয় ম্যাচে ম্যাট হেনরি ও জ্যাকব ডাফির প্রথম দুই ওভার ছাড়া ভারতীয় ব্যাটারদের থামাতে পারেননি কিউই বোলাররা। ফলে আজ সেদিকেই নজর দিতে হবে নিউজিল্যান্ডকে। তবে আজ দেখা যাক ভারত এই সিরিজ জিততে পারে কি না। অন্যদিকে সিরিজের প্রথম জলের লক্ষ্যে নামবে নিউজিল্যান্ড।

ভারতের সম্ভাব্য একাদশ

সূর্যকুমার যাদব (অধিনায়ক), অভিষেক শর্মা, সঞ্জু স্যামসন (উইকেটকিপার), ইশান কিষান, হার্দিক পান্ডিয়া, শিবম দুবে, রিঙ্কু সিং, কুলদীপ যাদব, জসপ্রীত বুমরাহ, বরুণ চক্রবর্তী, হর্ষিত রানা।